Държавен вестник, бр. 46, 2011 г., стр. 12

СТР.  12	
Д Ъ Р Ж А В Е Н  В Е С Т Н И К 	
БРОЙ  46
Заключителни разпоредби 
§ 7. Необходимите средства за изпълнение 
на постановлението се осигуряват в рамките 
на бюджета на Министерството на отбраната 
за съответната година.
§ 8. Изпълнението на постановлението се 
възлага на министъра на отбраната.
§ 9. Постановлението влиза в сила от 
1 юли 2011 г.
Министър-председател:
Бойко Борисов
Главен секретар на Министерския съвет:
Росен Желязков
7310
ПОСТАНОВЛЕНИЕ № 158
ОТ 10 ЮНИ 2011 Г.
за предоставяне на лимит за плащания по 
бюджета на съдебната власт за 2011 г.
МИНИСТЕРСКИЯТ СЪВЕТ
П О С Т А Н О В И :
Чл. 1. Министърът на финансите да пре­
достави лимит на плащания до 6,4 млн. лв. 
по бюджета на съдебната власт за 2011 г. за 
създаването, функционирането и издръжката 
на специализираните съдилища и прокуратури 
през 2011 г.
Чл. 2. Средствата по чл. 1 се осигуряват за 
сметка на наличностите по сметки от пред­
ходни години по бюджета на съдебната власт 
и се усвояват при условия и по ред, одобрени 
от Висшия съдебен съвет.
Чл. 3. Висшият съдебен съвет до 23 декем­
ври 2011 г. да уведоми министъра на финансите 
за фактически изразходваните през годината 
средства по чл. 1.
Заключителни разпоредби
§ 1. Постановлението се приема на осно­
вание чл. 28, ал. 1 от Закона за устройството 
на държавния бюджет и в съответствие с § 72 
от преходните и заключителните разпоредби 
на Закона за държавния бюджет на Република 
България за 2011 г. е съгласувано с Висшия 
съдебен съвет.
§ 2. В Постановление № 142 на Минис­
терския съвет от 2011 г. за предоставяне на 
допълнителни средства от централния бюджет 
за 2011 г. по бюджета на Министерството на 
правосъдието и за възлагане на министъра на 
правосъдието организирането и провеждането 
на обществена поръчка по реда на Наредба­
та за възлагане на специални обществени 
поръчки, приета с Постановление № 233 на 
Министерския съвет от 2004 г. (обн., ДВ, бр. 80 
от 2004 г.; изм. и доп., бр. 78 от 2005 г., бр. 7 
от 2007 г., бр. 83 от 2008 г., бр. 93 от 2009 г., 
бр. 49 и 86 от 2010 г. и бр. 12 и 22 от 2011 г.), 
за осигуряване дейността на специализира­
ните органи на съдебната власт (ДВ, бр. 40 
от 2011 г.) се правят следните изменения и 
допълнения:
1. Член 2 се изменя така:
„Чл. 2. Средствата по чл. 1 да се осигурят 
за сметка на резерва за структурни реформи 
и допълнителни фискални мерки по чл. 1, 
ал. 2, раздел ІІ, т. 4.1 от Закона за държавния 
бюджет на Република България за 2011 г.“
2. В § 1 от заключителните разпоредби 
накрая се добавя „и § 3, ал. 1 от преходните 
и заключителните разпоредби на Закона за 
държавния бюджет на Република България 
за 2011 г.“.
§ 3. Постановлението влиза в сила от деня 
на обнародването му в „Държавен вестник“.
Министър-председател:
Бойко Борисов
Главен секретар на Министерския съвет:
Росен Желязков
7311
ПОСТАНОВЛЕНИЕ № 159
ОТ 10 ЮНИ 2011 Г.
за предоставяне на допълнителни бюджет­
ни кредити по бюджета на Авиоотряд 28 за 
2011 г. и по бюджета на Министерството на 
външните работи за 2011 г.
МИНИСТЕРСКИЯТ СЪВЕТ
П О С Т А Н О В И :
Чл. 1. Министърът на финансите да пре­
достави от централния бюджет за 2011 г. 
допълнителни бюджетни кредити в размер 
87 137 лв. по бюджета на Авиоотряд 28 за 
покриване на разходите за извършените на 1, 
22 и 28 февруари 2011 г. полети за евакуация 
на български граждани от Арабска република 
Египет и Великата социалистическа народна 
либийска арабска Джамахирия.
Чл. 2. Министърът на финансите да пре­
достави от централния бюджет за 2011 г. 
допълнителни бюджетни кредити в размер 
21 311 лв. по бюджета на Министерството на 
външните работи за покриване на разходите, 
извършени за оказано съдействие на българ­
ски граждани, изпаднали в беда във Великата 
социалистическа народна либийска арабска 
Джамахирия, Арабска република Египет и 
Република Судан.
Чл. 3. Средствата по чл. 1 и 2 да се оси­
гурят по реда на чл. 34, ал. 1 от Закона за 
устройството на държавния бюджет за сметка 
на целевите разходи по централния бюджет 
за 2011 г.
Чл. 4. Министърът на финансите по предло­
жение на генералния директор на Авиоотряд 
28 и на министъра на външните работи да 
извърши налагащите се промени по бюджетите 
за 2011 г. на Авиоотряд 28 и на Министер­
ството на външните работи.